Fokuspunkter til Iliaden 1. sang vv. 352-492

**En *heros* og hans moder**

1. Hvordan beskriver Achilleus selv sin tilværelse i vv. 351-356? Hvad er det for en central værdi, han kredser om?
2. Hvordan fremstiller Achilleus det, der er sket på hærforsamlingen (vv. 365-392)? Hvad skal den lange genfortælling mon til for? (kig evt. på vv. 12-25 – er der ligheder? Hvorfor tror I mon?)
3. Hvad er det, Achilleus beder sin mor om (vv. 394-395 og 407-412)? Og hvad svarer Thetis (vv. 414-427)?
4. Hvad er prisen, „Peleus’ herlige søn” betaler, for at trække sig ud af kampene (vv. 488-492)? Hvordan har han det med at sidde dér?

Fokuspunkter til Iliaden 1. sang vv. 493-611

* 1. Hvad er Achilleus’ moira? (vv. 505-6)
	2. Karakterisér samtalen mellem Zeus og Thetis (vv. 493-530): Hvordan opfører Zeus sig? Svarer det til dit billede af ham?
	3. Beskriv forholdet mellem Zeus og Hera, især vv. 536-570. Hvem vinder konfrontationen?
	4. Hvordan slutter første sang? Hvad er forskellen på guder og mennesker?